19. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 237352/44623 της 1/6 Δεκ. 1952 Περί απαρτίας συζητήσεων αποφάσεων και διεξαγωγής εν γένει των εργασιών της Γεν. Συνελεύσεως του Α.Σ.Ο. Έχοντες υπ’ όψιν: 1.Τας διατάξεις του άρθρ. 6 του Νόμ. 2221/1952 «περί ρυθμίσεως της εξαγωγής κορινθιακής σταφίδος εις το εξωτερικόν». 2.Τας διατάξεις του άρθρ. 14 εδάφ. 9 του Νόμ. 6028/1934 «περί τροποποιήσεως και κωδικοποιήσεως των νόμων περί Αυτονόμου Σταφιδικού Οργανισμού». 3.Τας διατάξεις του σχετικού Β.Δ/τος «περί εκλογής μελών Γενικής Συνελεύσεως του Α.Σ.Ο.», αποφασίζομεν: Καθορίζομεν ως εξής τα της απαρτίας των συζητήσεων των αποφάσεων και τας της διεξαγωγής εν γένει των εργασιών της Γενικής Συνελεύσεως του Α.Σ.Ο. 1.Η Γενική Συνέλευσις του Α.Σ.Ο. συνέρχεται προσκλήσει της Διοικήσεως του Α.Σ.Ο., τακτικώς μεν άπαξ του έτους και εντός του μηνός Ιουλίου εκ περιτροπής εν Πάτραις, Πύργω και Καλάμας, υπό την προεδρίαν του οικείου Νομάρχου ή εν απουσία ή κωλύματι αυτού, του νομίμου αναπληρωτού του, εκτάκτως δε οσάκις παρίσταται ανάγκη προς εκλογήν μελών του Διοικητικού Συμβουλίου αντιπροσώπων των παραγωγών. 2.Η Διοίκησις του Α.Σ.Ο. αποστέλει τας προσκλήσεις δια την σύγκλησιν της τακτικής Γενικής Συνελεύσεως το βραδύτερον μέχρι της 15 Μαΐου εκάστου έτους, ανακοινούσα τούτο ταυτοχρόνως εις το Υπουργείον Εμπορίου και Γεωργίας. Εις ην περίπτωσιν η Διοίκησις του Α.Σ.Ο. παραλείψη την σύγκλησιν Γενικής Συνελεύσεως μέχρι της ως άνω προθεσμίας, αύτη καλείται επιμελεία του Υπουργού του Εμπορίου. 3.Η Συνέλευσις εκλέγει συμφώνως τω άρθρ. 15 του Νόμ. 6028/1934 «περί Α.Σ.Ο.» τους εκ των μελών του Διοικητικού Συμβουλίου του Οργανισμού αντιπροσώπους της σταφιδοπαραγωγής, λαμβάνει γνώσιν της εκθέσεως πεπραγμένων και του απολογισμού της διαχειρίσεως εκάστου έτους και εκφέρει γνώμας και ευχάς επί θεμάτων περιλαμβανομένων εις την αρμοδιότητα του Α.Σ.Ο. Σελ. 624 4.Η Συνέλευσις ευρίσκεται εν απαρτία παρόντων των 3/4 τουλάχιστον του όλου αριθμού των μελών αυτής. Εάν κατά την πρώτην συνεδρίαν δε αποτελεσθή απαρτία, συνέρχεται αύτη εκ νέου την επομένην ημέραν, οπότε διεξάγονται συζητήσεις και λαμβάνονται αποφάσεις, οσαδήποτε και αν είναι τα παρόντα μέλη. Προκειμένου όμως περί εκλογής Διοικητικών Συμβούλων, εάν κατά την πρώτην συνεδρίαν δεν αποτελεσθή απαρτία, συνέρχεται αύτη εκ νέου μετά τρεις πλήρεις ημέρας οπότε λαμβάνεται απόφασις με οσουσδήποτε παρόντας. 5.Προς λήψιν αποφάσεων συνελεύσεως απαιτείται η απόλυτος πλειοψηφία των παρόντων. 6.Εις τας προσκλήσεις δέον ν’ αναφέρωνται απαραιτήτως και τα προς συζήτησιν θέματα καθοριζόμενα υπό του Διοικητικού Συμβουλίου του Α.Σ.Ο. 7.Εκτός των θεμάτων της ημερησίας διατάξεως, η Συνέλευσις δύναται ν’ ασχοληθή και επί θεμάτων περιλαμβανομένων εις την αρμοδιότητα του Α.Σ.Ο., εκφέρουσα γνώμας και ευχάς, εάν προταθώσι τοιαύτα υπό οκτώ μελών της. Θέματα μη αναγόμενα εις την αρμοδιότητα του Α.Σ.Ο. απορρίπτονται υπό του Προέδρου της Συνελεύσεως, αποκλειομένης οιασδήποτε συζητήσεως επ’ αυτών. 8.Όλα τα παρευρισκόμενα εις την Γενικήν Συνέλευσιν τακτικά αυτής μέλη, ως και όσα των αναπληρωματικών παρίστανται προς αναπλήρωσιν τυχόν απόντων τακτικών, δικαιούνται εις απόληψιν των κάτωθι οδοιπορικών εξόδων και αποζημιώσεων: α)Του αντιτίμου εισιτηρίου α΄ θέσεως σιδηροδρόμου ή ατμοπλοίου μετ’ επιστροφής. β)Ημερησίας αποζημιώσεως δραχ. 100.000 δι’ όσας ημέρας διαρκούν αι συνεδριάσεις της Γενικής Συνελεύσεως, ως και δια τας ημέρας ταξιδίου μεταβάσεως και επιστροφής. Τα μέλη της Γενικής Συνελεύσεως, τα τυχόν κατοικούντα εις τον τόπον όπου θέλει συνέλθει αύτη, δικαιούνται του ημίσεος της ως άνω καθοριζομένης ημερησίας αποζημιώσεως. Αι κατά τα ανωτέρω αποζημιώσεις και οδοιπορικά καταβάλλονται βάσει καταστάσεως (άνευ δικαιολογητικού τινός) των δικαιούχων. 16.Θ.δ.19 Προστασία Σταφίδας ΑΣΟ 9.Της Συνελεύσεως τηρούνται επίσημα λεπτομερή πρακτικά, υπογραφόμενα υπό του Προέδρου της Συνελεύσεως οικείου Νομάρχου και του Γραμματέως της Συνελεύσεως. Χρέη Γραμματέως της Συνελεύσεως εκτελεί εις των υπαλλήλων του Α.Σ.Ο., οριζόμενος υπό τούτου. 10.Επίσημα κεκυρωμένα αντίγραφα των πρακτικών της ως είρηται Γενικής Συνελεύσεως υποβάλλονται υπό του Νομάρχου, ως Προέδρου της Συνελεύσεως, εις τα Υπουργεία Εμπορίου και Γεωργίας, τα δε πρωτότυπα αποστέλλονται υπό του Νομάρχου εις τον Α.Σ.Ο. επιμελεία του οποίου κοινοποιούνται εν αντιγράφω εντός μηνός από της λήψεώς των εις τας Ενώσεις Συνεταιρισμών. 11.Η πρώτη μετά την δημοσίευσιν της παρούσης Γενική Συνέλευσις του Α.Σ.Ο. θα συνέλθη προσκλήσει του Α.Σ.Ο. εν Πάτραις εκτάκτως καθ’ ημέραν ορισθησομένην υπό του Υπουργού της Γεωργίας προς εκλογήν των αντιπροσώπων των παραγωγών εν τω Διοικητικώ Συμβουλίω του Α.Σ.Ο. ως και των αναπληρωτών αυτών. 